Coba ceritain soal Shaka dalam bahasa melayu

Shaka (kekadang dieja Tshaka, Tchaka, atau Chaka; k.k. 1787 – k.k. 22 September 1828) ialah seorang ketua Zulu yang telah diakui secara meluas untuk pengubahan puak Zulu daripada sebuah suku kecil menjadi permulaan sebuah negara yang menguasai sebahagian besar Afrika Selatan di antara Sungai Phongolo dan Sungai Mzimkhulu. Keberanian ketenteraan serta keupayaannya untuk memusnah telah diakui secara meluas. Salah satu rencana Ensiklopedia Britannica (rencana Macropaedia, "Shaka", edisi 1974) menegaskan bahawa beliau merupakan seorang genius ketenteraan kerana reformasi dan inovasinya. Bagaimanapun, sesetengah penulis memegang pendirian yang lebih terbatas terhadap pencapaiannya. Walaupun demikian, kenegarawanan dan semangatnya dalam mengasimilisakan sesetengah jiran serta pemerintahannya melalui proksi menandakannya sebagai salah satu ketua puak Zulu yang teragung.